Diari Oficial de la Generalitat Valenciana


Sumari del DOGV 6105, del 18-09-2009 (2009/10744)

Judici verbal 1888/2008. Notificació de la sentència a David García Guerrero.
-----------------------------------------------------------------------------

### Dades del document

Número de DOGV
:   6105

Data del DOGV
:   18-09-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/10755


Data del document
:   15-07-2009

Organisme emissor
:   Jutjat de Primera Instància Número 23 de València

Tipus de document
:   Edicte

Judici verbal 1888/2008. Notificació de la sentència a David García Guerrero. [2009/10550]  
Part demandant: Jacinto Cortés Tortajada.  
Part demandada: David García Guerrero.  
Sobre: verbals arrendaticis.  
En el judici referenciat, s'ha dictat la resolució que té el text literal següent:  
«Sentencia 137/2009   
València, 13 de juliol de 2009   
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de judici verbal civil seguides amb el número 1888/2008, a instància de Jacinto Cortés Tortajada, representat per la procuradora Silvia Gastaldi Orquin i assistit de la lletrada Beatriz Pascual Huerta, contra David García Guerrero, declarat en rebel·lia; i s'exercita acció de resolució de contracte d'arrendament d'habitatge per falta de pagament de la renda i quantitats assimilades, més acció de reclamació de rendes.  
Dispositiva  
Que estime la demanda deduïda per Jacinto Cortés Tortajada, representat per la procuradora Silvia Gastaldi Orquin, contra David García Guerrero, declarat en rebel·lia, i condemne el demandat al pagament a l'actor de la suma de set mil dos-cents vint-i-set euros amb cinquanta-un cèntims (7.227,51 euros), amb els interessos d'acord amb l'article 576 de la Llei d'Enjudiciament Civil 2000, més les rendes que es produïsquen des d'agost de 2009 inclusiu en endavant, fins que la part actora recupere la plena possessió i disponibilitat de l'habitatge; i declare resolt per falta de pagament de la renda el contracte d'arrendament subscrit per les parts el 24 de novembre de 2006 i en conseqüència, declare que pertoca el desnonament de l'habitatge propietat de l'actor, situat al carrer Senda Secanet, número 21, porta 2, de Benimàmet (València), i se li comunica al demandat que, si no el desallotja voluntàriament, es procedirà al seu llançament i a costa seua. S'imposen al demandat les costes del procediment.  
Contra esta sentència, que no és ferma, es pot interposar recurs d'apel·lació davant l'Audiència Provincial, que s'haurà de preparar davant este Jutjat en el termini de cinc dies hàbils comptadors des de la notificació, en els terminis de l'article 457 de la Llei d'Enjudiciament Civil 2000.  
Comuniqueu a l'arrendatari que, de conformitat amb l'article 449.1 de la Llei d'Enjudiciament Civil 2000, no s'admetrà el recurs si en preparar-lo no manifesta, i ho acredita per escrit, que té satisfetes les rendes vençudes i les que d'acord amb el contracte hagen de pagar per avançades.  
Comuniqueu també a l'arrendatari que, en el cas que no desallotge voluntàriament l'immoble arrendat, una vegada siga ferma la sentència i una vegada presente el demandant la demanda executiva, es procedirà al llançament de l'arrendatari en la data ja indicada, el 23 de setembre de 2009 a les 10.00 hores.  
Esta és la meua sentència, que jutge en primera instància, que pronuncie, mane i firme».  
Atés que es desconeix l'actual domicili o residència de la part demandada, de conformitat amb el que establixen els articles 156.4 i 164 de la Llei 1/2000, d'Enjudiciament Civil, ha ordenat la publicació d'este edicte en el tauler d'anuncis del Jutjat per a dur a efecte la diligència de notificació de sentència al demandat David García Guerrero.  
València, 15 de juliol de 2009.- El secretari judicial: Alberto Martínez de Santos.